شەفەق نیوز/ هاتوچو سلێمانی لە هەرێم کوردستان، ئمڕوو شەممە،  هوشداری دا رانندەی ماشینەیل لەوەر کەمەوبۊن ئاست نووڕستن لەوەر ئەو شەپۆل خوەڵوتوزە ک چەن شاریگ گردەوەر.
وەڕێەوبەرایەتی هاتوچو پارێزگای سلێمانی لە بەیاننامیگ رەسیە ئاژانس شەفەق نیوز وت: لەئەنجام وەردەوامی شەپۆل خوەڵوتوزەگە ک شارەیل هەرێم کوردستان گردە وەر و کەمەوکردن ئاست نووڕستن،  دووپات لەبان رانندەی ماشینەیل کەیمن ماشینەیلیان وەشیوەیگ وەرپرسانە بڕانن و پانەند وە رینمایل بوون وەخاتر سەڵامەتییان.
بەیاننامەگە زوور کرد لە گرنگی پابەندبۊن وە رینمایلە وەی کەشوهەوا ک بایەتە تونی کەمەو بکریەێد و ناوبەین ماشینەیل واز بوود، و چراخەیل تەم رووشن بکریەێد، و دەمامک وەکار باێد، و ریەیل کۊە و دەیشتەیل وەکار نارن مەگەرد ئەرا کاریگ گرنگ بوود.
بەیاننامەگە هەمیش داوا لە رانندەیل کرد پەیوەندی وە تەلەفۆن لایەنە پەیوەندیدارەیل بکەن ئەگەر کاریگ ناکاوی بۊ (١٨٨ هاتوچو، ١٠٠ بنکەی هەماهەنگردن پەیوەندیەیل، ١٢٢ فریاکەفتن،  ١١٥ وەرگری شارستانی،  ١٠٤ پۆلیس فریاکەفتن، ١٠٦ ئاسایش).
